
1. S t e i g i u  Švietimo, mokslo ir sporto institucijų registrą.
2. T v i r t i n u Švietimo, mokslo ir sporto institucijų registro nuostatus (pridedama).
3. N u s t a t a u, kad Švietimo, mokslo ir sporto institucijų registro veiklos pradžia – 2005 m. sausio 1 diena.

PATVIRTINTA
Lietuvos Respublikos švietimo ir mokslo 
ministro 2004 m. lapkričio 29 d. 
įsakymu Nr. ISAK-1871
(Lietuvos Respublikos švietimo, mokslo 
ir sporto ministro 2023 m. balandžio 25 d. 
įsakymo Nr. V-587 redakcija)


ŠVIETIMO, MOKSLO IR SPORTO INSTITUCIJŲ REGISTRO NUOSTATAI

I SKYRIUS
BENDROSIOS NUOSTATOS

1. Švietimo, mokslo ir sporto institucijų registro nuostatai (toliau – Nuostatai) reglamentuoja Švietimo, mokslo ir sporto institucijų registro (toliau – Registras) paskirtį, jo objektus, Registro valdytoją ir tvarkytojus, jų teises ir pareigas, Registro duomenų ir informacijos (toliau kartu – duomenys) tvarkymą, Registro sąveiką su susijusiais registrais, valstybės informacinėmis sistemomis, Registro duomenų saugą, Registro duomenų naudojimo sąlygas ir tvarką, Registro finansavimą, reorganizavimą ir likvidavimą.
2. Registro paskirtis – registruoti Registro objektus, rinkti, apdoroti, sisteminti, kaupti, saugoti ir teikti Registro duomenis fiziniams ir juridiniams asmenims, kurie Lietuvos Respublikos įstatymuose ir (arba) kituose teisės aktuose nustatyta tvarka turi teisę gauti Registro duomenis (toliau – Gavėjai), atlikti kitus Registro duomenų tvarkymo veiksmus.
3. Registre tvarkomų asmens duomenų tvarkymo tikslas – veiksmingas švietimo sistemos valdymas ir apskaita regioniniu ir nacionaliniu lygmenimis.
4. Registro duomenys kaupiami vienoje Registro duomenų bazėje.
5. Nuostatuose vartojamos sąvokos suprantamos taip, kaip jos apibrėžtos 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos valstybės informacinių išteklių valdymo įstatyme, Lietuvos Respublikos asmens duomenų teisinės apsaugos įstatyme, Lietuvos Respublikos švietimo įstatyme, Lietuvos Respublikos mokslo ir studijų įstatyme, Lietuvos Respublikos profesinio mokymo įstatyme. 
6. Registras yra žinybinis. 
7. Registras tvarkomas, vadovaujantis Reglamentu (ES) 2016/679, Valstybės informacinių išteklių valdymo įstatymu, Asmens duomenų teisinės apsaugos įstatymu, Lietuvos Respublikos teisės gauti informaciją ir duomenų pakartotinio naudojimo įstatymu, Lietuvos Respublikos kibernetinio saugumo įstatymu, Registrų steigimo, kūrimo, reorganizavimo ir likvidavimo tvarkos aprašu, patvirtintu Lietuvos Respublikos Vyriausybės 2012 m. liepos 18 d. nutarimu Nr. 881 „Dėl Registrų steigimo, kūrimo, reorganizavimo ir likvidavimo tvarkos aprašo patvirtinimo“, Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ (toliau – Bendrųjų elektroninės informacijos saugos reikalavimų aprašas), Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ (toliau – Organizacinių ir techninių kibernetinio saugumo reikalavimų aprašas), Nuostatais ir kitais registrų veiklą reglamentuojančiais teisės aktais.

II SKYRIUS 
REGISTRO VALDYTOJAS IR TVARKYTOJAI, JŲ TEISĖS IR PAREIGOS

8. Registro valdytoja yra Lietuvos Respublikos švietimo, mokslo ir sporto ministerija (toliau – Ministerija). Registro valdytojas yra ir asmens duomenų valdytojas.
9. Registro tvarkytojai yra Nacionalinė švietimo agentūra, savivaldybių administracijos, Studijų kokybės vertinimo centras. Registro tvarkytojai yra ir asmens duomenų tvarkytojai.
10. Registro valdytojas turi Valstybės informacinių išteklių valdymo įstatyme nustatytas teises ir pareigas. 
11. Registro valdytojas vykdo Reglamente (ES) 2016/679 nustatytas duomenų valdytojo prievoles ir Valstybės informacinių išteklių valdymo įstatyme nustatytas funkcijas. 
12. Registro tvarkytojai vykdo Reglamente (ES) 2016/679 nustatytas duomenų tvarkytojų prievoles. Bendrosios Registro tvarkytojo pareigos:
12.1. įgyvendinti Reglamento (ES) 2016/679 28 straipsnio 3 dalies prievolių vykdymą sudarant duomenų tvarkymo sutartis; 
12.2. informuoti raštu ir (ar) el. paštu (nedelsdamas, tačiau ne vėliau kaip per 24 valandas) Registro valdytoją pagal Reglamento (ES) 2016/679 33 straipsnio 2 dalį apie įvykusį asmens duomenų saugumo pažeidimą ir pateikti pranešimą Registro valdytojo nustatyta tvarka;
12.3. padėti Registro valdytojui užtikrinti Nuostatų 47–50 punktuose nustatytų prievolių laikymąsi, atsižvelgdamas į duomenų tvarkymo pobūdį ir duomenų tvarkytojo turimą informaciją;
12.4. pagal Registro valdytojo pasirinkimą, užbaigus teikti su duomenų tvarkymu susijusias paslaugas, ištrinti arba grąžinti Registro valdytojui visus asmens duomenis ir ištrinti esamas jų kopijas, išskyrus atvejus, kai Europos Sąjungos ar valstybės narės teise reikalaujama asmens duomenis saugoti;
12.5. teikti Registro valdytojui visą informaciją, būtiną siekiant įrodyti, kad vykdomos Reglamento (ES) 2016/679 28 straipsnyje nustatytos prievolės, ir sudaryti sąlygas bei padėti duomenų valdytojui arba kitam duomenų valdytojo įgaliotam auditoriui atlikti auditą, įskaitant patikrinimus. Nedelsdamas turi informuoti duomenų valdytoją, jei, jo nuomone, nurodymas pateikti informaciją pažeidžia Reglamentą (ES) 2016/679 ar kitas duomenų apsaugos nuostatas.
13. Registro valdytojas turi teisę reikalauti iš Registro tvarkytojų, kad Registro duomenys, jų pakeitimai būtų įrašyti laiku ir teisingai.
14. Registro tvarkytojai:
14.1. registruoja Registro objektus (išskyrus Studijų kokybės vertinimo centrą):
14.1.1. aukštąsias mokyklas, užsienio aukštųjų mokyklų filialus, įsteigtus Lietuvos Respublikoje, mokslinių tyrimų institutus ir jų filialus, profesinio mokymo įstaigas, įstaigas, įmones, organizacijas, taip pat valstybės narės juridinius asmenis ar kitas organizacijas ar jų padalinius, įsteigtus Lietuvos Respublikos teritorijoje, kuriems švietimas nėra pagrindinė veikla, vykdančius formaliojo profesinio mokymo programas, švietimo įstaigas ir lituanistikos (baltistikos) centrus užsienyje, kuriuose mokoma lietuvių kalbos ar lietuvių kalba (toliau – lituanistinio švietimo įstaiga), nacionalinio lygmens sporto organizacijas, įsteigtas Lietuvos Respublikoje, registruoja Nacionalinė švietimo agentūra;
14.1.2. savivaldybės teritorijoje esančias bendrojo ugdymo, neformaliojo švietimo mokyklas, švietimo pagalbos įstaigas, įstaigas, įmones, organizacijas, taip pat valstybės narės juridinius asmenis ar kitas organizacijas arba jų padalinius, įsteigtus Lietuvos Respublikos teritorijoje, kuriems švietimas nėra pagrindinė veikla, vykdančius ikimokyklinio ugdymo, priešmokyklinio ugdymo, kitas neformaliojo švietimo programas, formaliojo švietimo programų modulius, formaliojo švietimo programas papildančius ir mokinių saviraiškos poreikius tenkinančių programų modulius, laisvuosius mokytojus, vykdančius ikimokyklinio ugdymo, priešmokyklinio ugdymo, profesinio formaliojo ir neformaliojo mokymo, kitas neformaliojo švietimo programas, formaliojo švietimo programų modulius, formaliojo švietimo programas papildančius ir mokinių saviraiškos poreikius tenkinančių programų modulius, sporto organizacijas, įsteigtas Lietuvos Respublikoje, registruoja savivaldybių administracijos;
14.2. teikia savo tvarkomus Registro duomenis Gavėjams;
14.3. informuoja asmenis apie jų duomenų tvarkymą Registre;
14.4. atlieka kitas Nuostatuose nustatytas funkcijas.
15. Registro tvarkytojos Nacionalinės švietimo agentūros teisės ir pareigos:
15.1. užtikrinti Registro techninės ir programinės įrangos įdiegimą ir funkcionavimą;
15.2. administruoti Registro duomenų bazę;
15.3. užtikrinti Registro sąveiką su susijusiais registrais, valstybės informacinėmis sistemomis ir priimti iš jų duomenis;
15.4. automatiniu būdu atnaujinti Registro duomenų bazėje naudojamus klasifikatorius;
15.5. vykdyti Registro duomenims klasifikuoti naudojamų klasifikatorių kūrimą;
15.6. vykdyti Registro veikimo techninę priežiūrą ir užtikrinti Registro duomenų saugą;
15.7. informuoti asmenis apie jų duomenų tvarkymą Registre;
15.8. teikti Registro duomenis Gavėjams;
15.9. Registro valdytojui nusprendus, inventorizuoti Registro duomenis ir sudaryti Registro duomenų rinkinius, kaip tai apibrėžta Teisės gauti informaciją ir duomenų pakartotinio naudojimo įstatyme;
15.10. užtikrinti, kad sudaryti Registro duomenų rinkiniai būtų pateikti skelbti Lietuvos atvirų duomenų portale teisės aktų nustatyta tvarka.
16. Registro tvarkytojai turi teisę reikalauti iš Registro duomenų teikėjų, kad jų teikiami duomenys būtų tinkamai ir laiku pateikiami ir atitiktų susijusių registrų duomenis.
17. Registro tvarkytojų savivaldybių administracijų teisės ir pareigos:
17.1. turi teisę teikti siūlymus rengiant Registro techninių ir programinių priemonių kūrimo ir plėtros planus ir dalyvauti juos įgyvendinant;
17.2. informuoti asmenis apie jų duomenų tvarkymą Registre;
17.3. teikti savo tvarkomus Registro duomenis Gavėjams.
18. Registro tvarkytojas Studijų kokybės vertinimo centras turi teisę:
18.1. prisidėti rengiant ir įgyvendinant Registro techninių ir programinių priemonių kūrimo ir plėtros planus, investicinius projektus;
18.2. teikti informaciją apie savo veiklos, susijusios su aukštojo mokslo institucijų išoriniu vertinimu, reglamentuojamu Lietuvos Respublikos įstatymais, rezultatus ir nuolat papildyti įregistruotas aukštąsias mokyklas atnaujintais duomenimis.

III SKYRIUS
REGISTRO OBJEKTAI, JŲ DUOMENYS IR DOKUMENTAI

19. Registro objektai yra švietimo įstaigos (aukštosios, bendrojo ugdymo, neformaliojo švietimo mokyklos, profesinio mokymo, švietimo pagalbos įstaigos), laisvieji mokytojai, kiti švietimo teikėjai (įstaiga, įmonė, organizacija, taip pat valstybės narės juridinis asmuo ar kita organizacija arba jų padaliniai, įsteigti Lietuvos Respublikos teritorijoje, kuriems švietimas nėra pagrindinė veikla) ir mokslinių tyrimų institutai, jų filialai, Lietuvos Respublikoje įsteigti užsienio aukštųjų mokyklų filialai, Lietuvos Respublikoje įsteigtos užsienio aukštųjų mokyklų atstovybės, lituanistinio švietimo įstaigos, sporto organizacijos, išskyrus laisvuosius trenerius (toliau kartu – Institucijos).
20. Registro duomenų bazėje kaupiami šie bendrieji Registro objekto duomenys:
20.1. identifikavimo kodas;
20.2. Institucijos – juridinio asmens, filialo ar atstovybės pavadinimas lietuvių kalba, išskyrus laisvąjį mokytoją;
20.3. Institucijos – juridinio asmens, filialo ar atstovybės buveinė (adresas), išskyrus laisvąjį mokytoją;
20.4. Institucijos padalinio (-ių) buveinė (adresas), jei padalinys (-iai) yra;
20.5. Institucijos įregistravimo, išregistravimo datos, duomenų įrašymo ir keitimo Registre datos; 
20.6. Institucijos – juridinio asmens, filialo ar atstovybės valdomų nekilnojamųjų daiktų pavadinimai ar tipai;
20.7. Institucijos nekilnojamųjų valdomų daiktų kadastro vietovė, kadastro blokas, žemės sklypo kadastro numeris; 
20.8. Institucijos nekilnojamųjų valdomų daiktų unikalus žemės sklypo numeris (identifikavimo kodas);
20.9. Institucijos nekilnojamųjų valdomų daiktų unikalus statinio numeris (identifikavimo kodas); 
20.10. Institucijos nekilnojamųjų valdomų daiktų unikalus buto arba patalpos numeris (identifikavimo kodas);
20.11. Institucijos nekilnojamojo valdomo daikto adresas, jeigu toks daiktas yra adreso objektas, ir adresas, suformuotas pagal Adresų formavimo taisykles, patvirtintas Lietuvos Respublikos Vyriausybės 2002 m. gruodžio 23 d. nutarimu Nr. 2092 „Dėl Adresų formavimo taisyklių patvirtinimo“, arba nekilnojamojo valdomo daikto buvimo vieta (savivaldybės, gyvenamosios vietovės pavadinimai), jei nekilnojamasis daiktas nėra adreso objektas;  
20.12. Institucijos pagrindinė nekilnojamojo valdomo daikto naudojimo paskirtis, plotas, vertės, duomenų nustatymo data ir kiti duomenys, nustatyti Lietuvos Respublikos nekilnojamojo turto kadastro įstatymo 6 straipsnyje;  
20.13. Institucijos nekilnojamųjų valdomų daiktų priklausinių duomenys;
20.14. sporto organizacijos požymis (taip / ne).
21. Registro duomenų bazėje kaupiami šie specialieji Registro objekto duomenys:
21.1. apie Instituciją:
21.1.1. pavadinimas anglų kalba, išskyrus laisvąjį mokytoją;
21.1.2. trumpasis pavadinimas, išskyrus laisvąjį mokytoją;
21.1.3. vietovės tipas, išskyrus lituanistinio švietimo įstaigą;
21.1.4. grupė (pagal Institucijų grupių klasifikatorių), išskyrus lituanistinio švietimo įstaigą, sporto organizaciją;
21.1.5. pagrindinis tipas, kiti tipai (pagal Institucijų tipų klasifikatorių) ir tipų aprašymai, išskyrus mokslinių tyrimų institutą, sporto organizaciją;
21.1.6. pagrindinė paskirtis ir kitos paskirtys (pagal Institucijų paskirčių klasifikatorių), išskyrus mokslinių tyrimų institutą, aukštąją mokyklą, švietimo pagalbos įstaigą, sporto organizaciją;
21.1.7. priklausomybė (pagal Institucijų priklausomybių klasifikatorių), išskyrus lituanistinio švietimo įstaigą, fizinį asmenį – laisvąjį mokytoją;
21.1.8. kontaktiniai duomenys (telefono numeris, elektroninio pašto ir interneto svetainės adresai, vadovo telefono numeris ir elektroninio pašto adresas; aukštosios mokyklos ir profesinio mokymo įstaigos papildomai priėmimo komisijos, akademinių reikalų tarnybos, bendrabučių tarnybos elektroninio pašto adresai, telefonų numeriai);
21.1.9. objekto išregistravimo Registre priežastis;
21.1.10. datos, nuo kada įsigalioja grupė, tipai, paskirtys ir jų pasikeitimai, išskyrus lituanistinio švietimo įstaigą;
21.1.11. studijų ar mokymo kalbos, išskyrus švietimo pagalbos įstaigą (pagal Kalbų klasifikatorių);
21.1.12. mokymosi pagal formaliojo švietimo programas formos, išskyrus švietimo pagalbos įstaigą, lituanistinio švietimo įstaigą (pagal Mokymosi pagal formaliojo švietimo programas formų klasifikatorių), ir profesinio mokymo organizavimo formos (pagal Profesinio mokymo organizavimo formų klasifikatorių);
21.1.13. mokymosi proceso organizavimo būdas, išskyrus aukštąją mokyklą, mokslinių tyrimų institutą, neformaliojo švietimo mokyklą, švietimo pagalbos įstaigą ir lituanistinio švietimo įstaigą (pagal Mokymo pagal bendrojo ugdymo ir formaliojo profesinio mokymo programas procesų organizavimo būdų klasifikatorių);
21.1.14. finansavimo šaltiniai, išskyrus lituanistinio švietimo įstaigą (pagal Finansavimo šaltinių klasifikatorių);
21.1.15. galimybė vykdyti akredituotas neformaliojo vaikų švietimo programas (taip / ne), išskyrus lituanistinio švietimo įstaigą;
21.1.16. profesinio informavimo vietos egzistavimas (taip / ne), išskyrus mokslinių tyrimų institutą, laisvąjį mokytoją ir lituanistinio švietimo įstaigą;
21.1.17. bendrabučio egzistavimas, išskyrus mokslinių tyrimų institutą, švietimo pagalbos įstaigą, laisvąjį mokytoją ir lituanistinio švietimo įstaigą (pagal Galimybės gauti bendrabutį klasifikatorių);
21.1.18. maitinimosi galimybė, išskyrus mokslinių tyrimų institutą, švietimo pagalbos įstaigą, laisvąjį mokytoją ir lituanistinio švietimo įstaigą (pagal Galimybės vietoje maitintis klasifikatorių);
21.1.19. galimybė gauti valstybės paskolą – tik aukštajai mokyklai (pagal Galimybės gauti valstybės paskolą klasifikatorių);
21.1.20. galimybė patekti į valstybės finansuojamą vietą (taip / ne) – tik aukštajai mokyklai; 
21.1.21. mokslo sritis, kryptis – tik mokslinių tyrimų institutui, aukštajai mokyklai (pagal Mokslo sričių, Mokslo krypčių klasifikatorius);
21.1.22. įkūrimo data – tik aukštajai mokyklai, mokslinių tyrimų institutui, bendrojo ugdymo, neformaliojo švietimo mokyklai, profesinio mokymo įstaigai, lituanistinio švietimo įstaigai;
21.1.23. vykdomos vidurinio ugdymo programos akreditavimo duomenys (švietimo, mokslo ir sporto ministro įsakymo numeris ir data), išskyrus aukštąją mokyklą, mokslinių tyrimų institutą, švietimo pagalbos įstaigą, laisvąjį mokytoją, lituanistinio švietimo įstaigą, sporto organizacijas;
21.1.24. aukštosios mokyklos identifikavimo Europos Komisijos programų projektuose kodas – tik mokslinių tyrimų institutui ir aukštajai mokyklai;
21.1.25. Registro duomenų bazėje apie Institucijos, išskyrus laisvąjį mokytoją ir lituanistinio švietimo įstaigą, turinčios kitame mieste, miestelyje, gyvenvietėje, kaime skyrių (išskyrus padalinį), papildomai kaupiami Nuostatų 20.2–20.3, 20.5 ir 21.1 papunkčiuose nurodyti duomenys ir Institucijos, prie kurios veikia Institucijos skyrius, pavadinimas, identifikavimo kodas;
21.2. apie aukštąją, bendrojo ugdymo, neformaliojo švietimo mokyklą, profesinio mokymo, švietimo pagalbos įstaigą, kitą švietimo teikėją, mokslinių tyrimų institutą, jų filialus, Lietuvos Respublikoje įsteigtus užsienio aukštųjų mokyklų filialus, Lietuvos Respublikoje įsteigtas užsienio aukštųjų mokyklų atstovybes (išskyrus atvejus, kai tokių duomenų filialai ar atstovybės neturi) papildomai:
21.2.1. juridinio asmens kodas;
21.2.2. teisinė forma;
21.2.3. dalyvių (jeigu steigimo dokumentuose nustatyta juridinio asmens dalyvio atsakomybė pagal juridinio asmens prievoles), savininko ir (arba) savininko teises ir pareigas įgyvendinančios institucijos (individualios įmonės, biudžetinės įstaigos arba valstybės / savivaldybės įmonės atveju), akcininko, kai bendrovės akcininkas yra vienas asmuo (akcinių bendrovių ir uždarųjų akcinių bendrovių atveju), arba steigėjo (filialų ir atstovybių atveju) duomenys: juridinio asmens – pavadinimas, juridinio asmens kodas, buveinė (adresas) ir apie užsienio juridinį asmenį papildomai valstybės, kurioje jis registruotas, pavadinimas; fizinio asmens – vardas, pavardė ir apie užsienio fizinį asmenį papildomai valstybės, kuri išdavė asmens dokumentus, pavadinimas;
21.2.4. veiklos tikslai;
21.2.5. teisinis statusas, teisinio statuso įgijimo ir netekimo datos;
21.2.6. reorganizuojamų ir (arba) dalyvaujančių reorganizavime juridinių asmenų pavadinimai ir kodai;
21.2.7. steigimo elektroninio dokumento nuorašas arba dokumento kopija – nuostatai, įstatai ar statutas;
21.2.8. steigimo dokumento sudarymo data;
21.2.9. paramos gavėjo statuso suteikimo ir panaikinimo datos;
21.2.10. įregistravimo Juridinių asmenų registre data; pasibaigusio juridinio asmens, kurio teises ir pareigas perėmė naujas juridinis asmuo, kodas ir pavadinimas;
21.2.11. išregistravimo Juridinių asmenų registre data ir priežastis; pasibaigusio juridinio asmens teisių ir pareigų perėmėjo kodas ir pavadinimas;
21.2.12. Institucijos, su kuria kartu vykdomos bendros doktorantūros studijos, juridinio asmens kodas ir pavadinimas – tik mokslinių tyrimų institutui ir aukštajai mokyklai;
21.2.13. švietimo, mokslo ir sporto ministro įsakymo, kuriuo suteikta doktorantūros teisė, numeris ir data – tik mokslinių tyrimų institutui ir aukštajai mokyklai;
21.2.14. švietimo, mokslo ir sporto ministro įsakymo dėl nevalstybinio mokslinių tyrimų instituto įregistravimo, įregistravimo pratęsimo (jei yra), išregistravimo numeris ir data;
21.2.15. Institucijos veiklos vertinimą atlikusios institucijos juridinio asmens kodas;
21.2.16. Institucijos veiklos vertinimą atlikusios institucijos pavadinimas;
21.2.17. Institucijos veiklos vertinimo metai;
21.2.18. Institucijos veiklos vertinimo išvados (pridedamos rinkmenos lietuvių, anglų kalbomis);
21.2.19. Institucijos veiklos vertinimo sprendimas;
21.2.20. Institucijos veiklos vertinimo įrašo tipas;
21.2.21. Institucijos veiklos įvertinimas pagal sritis, balai;
21.2.22. Institucijos veiklos akreditavimo trukmė metais, akreditacijos galiojimo pradžios data, akreditacijos galiojimo pabaigos data;
21.2.23. Institucijos veiklos akreditavimo įsakymo data, numeris, nuoroda, pastabos lietuvių, anglų kalbomis (jei yra);
21.3. apie laisvąjį mokytoją papildomai:
21.3.1. fizinio asmens – nuolatinio ar nenuolatinio Lietuvos Respublikos gyventojo, įsigijusio verslo liudijimą arba veikiančio pagal individualios veiklos pažymą, – vardas, pavardė, asmens identifikacinis numeris;
21.3.2. gimimo data;
21.3.3. veiklos vietos vykdymo adresas (jei yra);
21.3.4. verslo liudijime vykdomos veiklos rūšies (-ių) pavadinimas (-ai), individualios veiklos pažymėjime vykdomos veiklos rūšies kodas, atitinkantis Ekonominės veiklos rūšių klasifikatoriaus kodus 85, 90, 91, 93; 
21.3.5. individualios veiklos pažymos išdavimo duomenys (išdavimo data ir numeris, veiklos vykdymo pradžios ir veiklos vykdymo nutraukimo datos);
21.3.6. verslo liudijimo išdavimo duomenys (data ir numeris), galiojimo laikotarpis;
21.4. apie lituanistinio švietimo įstaigą papildomai:
21.4.1. valstybė, kurioje veikia lituanistinio švietimo įstaiga;
21.4.2. steigėjo pavadinimas;
21.4.3. lituanistinio švietimo įstaigos juridinis statusas šalyje, kurioje veikia;
21.4.4. vykdomos lituanistinio švietimo programos (pagal Lituanistinio švietimo programų klasifikatorių);
21.4.5. orientacinis mokinių, besimokančių lituanistinio švietimo įstaigoje, skaičius pagal mokslo metus;
21.4.6. orientacinis mokytojų, dirbančių lituanistinio švietimo įstaigoje, skaičius pagal mokslo metus;
21.4.7. Ministerijos išvados dėl lituanistinio švietimo įstaigos registravimo Registre data ir numeris;
21.5. apie sporto organizaciją papildomai:
21.5.1. sporto organizacijos tipas (pagal Sporto organizacijų tipų klasifikatorių);
21.5.2. narystė tarptautinėse sporto organizacijose (pavadinimų sąrašas) ir laikotarpiai (jeigu yra);
21.5.3. narystė Lietuvos sporto organizacijose (pavadinimų sąrašas) ir laikotarpiai (jeigu yra);
21.5.4. sporto organizacijos atstovų narystė tarptautinėse sporto organizacijose (vardas, pavardė, organizacijos pavadinimas) ir laikotarpiai (jeigu yra).
22. Registro duomenims klasifikuoti naudojami šie klasifikatoriai:
22.1. Kalbos;
22.2. Pasaulio šalys ir teritorijos;
22.3. Lituanistinio švietimo programos;
22.4. Institucijų grupės;
22.5. Institucijų tipai;
22.6. Institucijų priklausomybės;
22.7. Mokymosi pagal formaliojo švietimo programas formos;
22.8. Mokymo pagal bendrojo ugdymo ir formaliojo profesinio mokymo programas procesų organizavimo būdai;
22.9. Profesinio mokymo organizavimo formos;
22.10. Institucijų paskirtys;
22.11. Finansavimo šaltiniai;
22.12. Galimybė vietoje maitintis;
22.13. Galimybė gauti valstybės paskolą;
22.14. Galimybė gauti bendrabutį;
22.15. Mokslo sritys;
22.16. Mokslo kryptys;
22.17. Nevalstybinio mokslinių tyrimų instituto įregistravimo trukmė;
22.18. Teisinės formos;
22.19. Teisiniai statusai;
22.20. Atributai;
22.21. Išregistravimo priežastys;
22.22. Ekonominės veiklos rūšys;
22.23. Aukštosios mokyklos veiklos vertinamosios sritys;
22.24. Aukštosios mokyklos akreditavimo trukmė;
22.25. Aukštosios mokyklos veiklos išorinis vertinimas balais ir sprendimais;
22.26. Daiktų tipai;
22.27. Sporto organizacijų tipai.

IV SKYRIUS
REGISTRO OBJEKTŲ REGISTRAVIMAS

23. Registro duomenų teikėjai yra Nuostatų 19 punkte nurodytos Institucijos (toliau – Teikėjai).
24. Registro duomenys įrašomi, keičiami ar išbraukiami iš Registro, vadovaujantis duomenimis, pateiktais Registro objektui registruoti, Registro duomenims pakeisti ar Registro objektui išregistruoti. Išregistravus Registro objektą iš Registro, Registro duomenys saugomi Nuostatų 43 punkte nustatytą laikotarpį.
25. Nevalstybiniai mokslinių tyrimų institutai registruojami Registre Nuostatų ir švietimo, mokslo ir sporto ministro nustatyta tvarka.
26. Teikėjai pagal Nacionalinės švietimo agentūros direktoriaus patvirtintą tvarką ir joje nustatytomis priemonėmis teikia Registro tvarkytojams Nuostatų 20.4, 21.1.1, 21.1.2, 21.1.4–21.1.8, 21.1.11–21.1.21, 21.1.23–21.1.25, 21.2.7, 21.2.12–21.2.14,  21.4, 21.5 papunkčiuose nurodytus Registro duomenis.
27. Registro tvarkytojas, gavęs duomenis, per 2 darbo dienas išnagrinėja, ar pateikti duomenys yra teisingi, tikslūs, išsamūs, ir priima sprendimą registruoti Registro objektą, laikinai atidėti jo registravimą ar neregistruoti jo Registre.
28. Registro tvarkytojas, priėmęs sprendimą registruoti Registro objektą, ne vėliau kaip kitą darbo dieną suformuoja duomenis ir juos įrašo į Registro duomenų bazę. Registro objektui automatiniu būdu suteikiamas identifikavimo kodas. Registro tvarkytojui atlikus šiuos veiksmus, Registro objektas laikomas įregistruotu.
29. Įregistravus Registro objektą, automatiniu būdu suformuojama Registro pažyma apie objekto įregistravimą Registre, kuri Registro objekto įregistravimo Registre dieną elektroniniu būdu pateikiama Teikėjui.
30. Registro tvarkytojas, priėmęs sprendimą laikinai atidėti Registro objekto registravimą, per 2 darbo dienas elektroniniu būdu informuoja Teikėją apie priimto sprendimo priežastis ir paprašo per 5 darbo dienas pateikti trūkstamus ar (ir) ištaisyti neteisingus, netikslius, neišsamius Registro duomenis.
31. Teikėjas, gavęs Registro tvarkytojo pranešimą apie sprendimą laikinai atidėti Registro objekto registravimą, elektroniniu būdu pakartotinai teikia trūkstamus ar (ir) ištaisytus neteisingus, netikslius, neišsamius duomenis.
32. Registro tvarkytojas atsisako įregistruoti Registro objektą, jeigu pateikiami duomenys dėl jau įregistruoto Registre Registro objekto arba Teikėjas per Nuostatų 30 punkte nurodytą terminą nepašalina nustatytų trūkumų.
33. Pasikeitusius Registro duomenis Teikėjai elektroniniu būdu teikia Registro tvarkytojams per 10 darbo dienų nuo duomenų pasikeitimo dienos.
34. Registro tvarkytojas, gavęs pasikeitusius duomenis, per 2 darbo dienas išnagrinėja, ar pateikti duomenys yra teisingi, tikslūs, išsamūs, ir priima sprendimą įrašyti pasikeitusius duomenis, laikinai atidėti jų įrašymą ar jų neįrašyti į Registro duomenų bazę.
35. Registro tvarkytojas, priėmęs sprendimą įrašyti pasikeitusius Registro duomenis į Registro duomenų bazę, tą pačią darbo dieną juos įrašo į Registro duomenų bazę.
36. Registro tvarkytojas, priėmęs sprendimą laikinai atidėti pasikeitusių Registro duomenų įrašymą į Registro duomenų bazę, per 2 darbo dienas elektroniniu būdu informuoja Teikėją apie priimto sprendimo priežastis ir paprašo per 5 darbo dienas patikslinti pasikeitusius Registro duomenis.
37. Teikėjas, gavęs Registro tvarkytojo pranešimą apie sprendimą laikinai atidėti pasikeitusių Registro duomenų įrašymą į Registro duomenų bazę, pakartotinai elektroniniu būdu teikia patikslintus pasikeitusius duomenis.
38. Registro tvarkytojas, priėmęs sprendimą neįrašyti į Registrą pasikeitusių Registro duomenų, per 2 darbo dienas elektroniniu būdu pateikia Teikėjui argumentuotą atsakymą neįrašyti jų į Registro duomenų bazę.
39. Pakeisti Registro duomenys, dokumentų skaitmeninės kopijos jų pakeitimo dieną perkeliami į Registro duomenų bazės archyvą ir jame saugomi 25 metus. Pasibaigus Registro duomenų, dokumentų skaitmeninių kopijų saugojimo terminui, Registro duomenys, dokumentų skaitmeninės kopijos sunaikinami.
40. Registro objektas išregistruojamas iš Registro, jei:
40.1. nebevykdo Institucijoms, nurodytoms Nuostatų 19 punkte, būdingos veiklos;
40.2. yra išregistruotas iš Juridinių asmenų registro;
40.3. gautas Teikėjo prašymas išregistruoti Registro objektą.
41. Gavęs informaciją apie tai, kad Institucija yra išregistruota iš Juridinių asmenų registro, Registro tvarkytojas ne vėliau kaip kitą darbo dieną išregistruoja Registro objektą iš Registro.
42. Gavęs Teikėjo prašymą su nurodyta priežastimi išregistruoti Registro objektą, Registro tvarkytojas per 2 darbo dienas jį išnagrinėja, priima sprendimą išregistruoti Registro objektą ir jį išregistruoja iš Registro.
43. Išregistruoto Registro objekto Registro duomenys, dokumentų skaitmeninės kopijos tą pačią darbo dieną automatiniu būdu perkeliami į Registro duomenų bazės archyvą ir jame saugomi 25 metus. Pasibaigus Registro duomenų, dokumentų skaitmeninių kopijų saugojimo archyve terminui, Registro duomenys, dokumentų skaitmeninės kopijos sunaikinami.
44. Registro tvarkytojai kaupia Nacionalinės švietimo agentūros nustatytomis priemonėmis Teikėjų pateiktus Registro duomenis.

V SKYRIUS
REGISTRO DUOMENŲ TAISYMAS

45. Neteisingi, netikslūs, neišsamūs Registro duomenys taisomi arba Registro tvarkytojo iniciatyva, arba gavus Gavėjo, susijusio registro, valstybės informacinės sistemos tvarkytojo arba asmens (duomenų subjekto), kurio duomenys yra tvarkomi Registre, prašymą, vadovaujantis Registro tvarkytojų tvirtinamais techninio darbo organizavimo tvarkos aprašais.
46. Jeigu nustatoma, kad į Registro duomenų bazę dėl Registro tvarkytojų – savivaldybių administracijų arba Nacionalinės švietimo agentūros – kaltės įrašyti netikslūs duomenys, jie privalo nedelsdami, bet ne vėliau kaip per 24 valandas, netikslius duomenis ištaisyti ir neatlygintinai elektroniniu ar kitu Registro duomenų teikimo sutartyje sutartu būdu apie tai informuoti visus Gavėjus, susijusių registrų ar valstybės informacinių sistemų tvarkytojus, kuriems perduoti netikslūs duomenys, taip pat duomenų subjektą.
47. Gavusi iš Gavėjo, susijusio registro, valstybės informacinės sistemos tvarkytojo informaciją apie Registro objektą ir ją pagrindžiančius dokumentus apie perduotus neteisingus, netikslius, neišsamius Registro duomenis, Registro tvarkytoja Nacionalinė švietimo agentūra privalo per 3 darbo dienas nuo netikslumų nustatymo dienos pateiktą informaciją patikrinti ir, jai pasitvirtinus, ištaisyti neteisingus, netikslius neišsamius Registro duomenis. Tais atvejais, kai dėl netikslumų ištaisymo būtina kreiptis į Teikėją, šis terminas gali būti pratęsiamas iki 10 darbo dienų. Apie ištaisytus įrašytus neteisingus, netikslius, neišsamius duomenis Registro tvarkytoja Nacionalinė švietimo agentūra ne vėliau kaip kitą darbo dieną nuo atliktų ištaisymų dienos neatlygintinai informuoja netikslių duomenų ištaisymo reikalavusį asmenį, susijusio registro, valstybės informacinės sistemos tvarkytoją ir visus Gavėjus, kuriems buvo pateikti ir (ar) perduoti neteisingi, netikslūs, neišsamūs Registro duomenys.
48. Jeigu nustatomi susijusio registro, valstybės informacinės sistemos tvarkytojo sąveikos būdu perduotų duomenų netikslumai, Registro tvarkytoja Nacionalinė švietimo agentūra ne vėliau kaip per 5 darbo dienas nuo netikslumų nustatymo dienos apie tai informuoja susijusio registro, valstybės informacinės sistemos tvarkytoją, pareikalauja ištaisyti netikslumus ir pateikti patikslintus duomenis, o šis, gavęs tokį prašymą, privalo pateikti patikslintus duomenis arba motyvuotą atsisakymą juos tikslinti ne vėliau kaip per 5 darbo dienas nuo pranešimo gavimo dienos.
49. Registro tvarkytoja Nacionalinė švietimo agentūra, nustačiusi, kad Teikėjų pateikti duomenys nesutampa su susijusių registrų duomenimis, sustabdo registravimo procedūrą ir nedelsdama, bet ne vėliau kaip per 5 darbo dienas nuo netikslumų nustatymo dienos, neatlygintinai elektroniniu ar kitu Registro duomenų teikimo sutartyje sutartu būdu praneša apie tai susijusio registro tvarkytojui ir nurodo aplinkybes bei informuoja Teikėją. Susijusio registro tvarkytojas, gavęs tokį prašymą, pateikia Registro tvarkytojai Nacionalinei švietimo agentūrai patikslintus duomenis arba motyvuotą paaiškinimą, kad perduoti duomenys yra teisingi, tikslūs ir išsamūs. Gavusi patikslintus duomenis, Registro tvarkytoja Nacionalinė švietimo agentūra tęsia objekto registravimo procedūrą ir gautus duomenis nedelsdama, bet ne vėliau kaip per 5 darbo dienas nuo pranešimo gavimo dienos, įrašo į Registrą.

VI SKYRIUS 
REGISTRO SĄVEIKA SU KITAIS REGISTRAIS IR VALSTYBĖS INFORMACINĖMIS SISTEMOMIS

50. Registro objektui apibūdinti gaunami duomenys iš susijusių Juridinių asmenų registro, Lietuvos Respublikos adresų registro, Valstybinės mokesčių inspekcijos Integruotos mokesčių informacinės sistemos, Mokesčių mokėtojų registro, Nekilnojamojo turto registro.
51. Iš Juridinių asmenų registro gaunami Nuostatų 20.2, 20.3, 21.2.1–21.2.6, 21.2.8–21.2.11 papunkčiuose nurodyti duomenys.
52. Iš Valstybinės mokesčių inspekcijos Integruotos mokesčių informacinės sistemos gaunami Nuostatų 21.3.4 ir 21.3.6 papunkčiuose nurodyti duomenys.
53. Iš Mokesčio mokėtojų registro gaunami Nuostatų 21.3.1–21.3.5 papunkčiuose nurodyti duomenys.
54. Iš Lietuvos Respublikos adresų registro gaunami administracinių vienetų, gyvenamųjų vietovių, gatvių duomenys, pastato numeris gatvėje ar gyvenamojoje vietovėje, kai Registre nurodomi Nuostatų 20.4 papunktyje nurodyti duomenys apie Registro objekto padalinį (Institucijos skyrių), kuris nėra registruotas Juridinių asmenų registre.
55. Iš Juridinių asmenų registro gaunamiems duomenims koduoti naudojami Juridinių asmenų teisinių formų, Juridinių asmenų teisinių statusų, Juridinių asmenų reorganizavimo būdų, Juridinių asmenų išregistravimo priežasčių klasifikatoriai.
56. Iš Lietuvos Respublikos adresų registro gaunamiems duomenims koduoti naudojami administracinių vienetų tipų, gyvenamųjų vietovių tipų, gatvių tipų klasifikatoriai.
57. Iš Nekilnojamojo turto registro gaunami Nuostatų 20.6–20.13 ir 22.26 papunkčiuose nurodyti duomenys.
58. Iš Nekilnojamojo turto registro gaunamiems duomenims koduoti naudojami daiktų priklausinių duomenų, daiktų pavadinimų, daiktų tipų klasifikatoriai.
59. Studijų kokybės vertinimo centras teikia Nuostatų 21.2.15–21.2.23 papunkčiuose nurodytus duomenis.
60. Duomenys, nurodyti Nuostatų 51–58 punktuose, gaunami automatiniu būdu.
61. Sąveikos su susijusiais registrais, valstybės informacinėmis sistemomis būdu gautiems duomenims Registre pakeisti terminai, susijusių registrų, valstybės informacinių sistemų tvarkytojų pareigos, susijusios su sąveikos realizavimu, gaunamų duomenų perdavimo terminai nustatomi duomenų teikimo sutartyse.

VII SKYRIUS 
REGISTRO DUOMENŲ TEIKIMAS IR NAUDOJIMAS

62. Registro duomenys, išskyrus asmens duomenis, yra vieši ir Gavėjui teikiami neatlygintinai. 
63. Registre tvarkomi asmens (duomenų subjekto) duomenys teikiami ir naudojami, vadovaujantis Reglamentu (ES) 2016/679, Asmens duomenų teisinės apsaugos įstatymu. Asmens duomenys naudojami tik tiek, kiek reikalinga Registro tikslams pasiekti, vadovaujantis Reglamento (ES) 2016/679 5 straipsniu. Duomenų subjektų teisės ir jų įgyvendinimo tvarka nustatyta Reglamente (ES) 2016/679, kituose Lietuvos Respublikos teisės aktuose, reglamentuojančiuose duomenų subjektų teises. Reglamento (ES) 2016/679 III skyriuje nurodytos duomenų subjektų teisės įgyvendinamos, vadovaujantis minėtu Reglamentu (ES) 2016/679 ir Registrų tvarkytojų tvirtinamais asmens duomenų tvarkymo tvarkos aprašais. 
64. Asmenys (duomenų subjektai), kurių duomenys tvarkomi Registre, susipažįsta su Registre tvarkomais savo duomenimis, vadovaudamiesi Registro tvarkytojų tvirtinamais techninio darbo organizavimo tvarkos aprašais. 
65. Registro tvarkytojai:
65.1. teikia tik pagal savo tvarkomus Registro duomenis parengtą apibendrintą, susistemintą ar kitaip apdorotą informaciją;
65.2. teikia tik pagal savo tvarkomus Registro duomenis parengtas pažymas, patvirtinančias juridinius faktus, pagal Registro duomenis parengtus išrašus, kitus dokumentus ir (arba) dokumentų kopijas.
66. Registro tvarkytoja Nacionalinė švietimo agentūra:
66.1. teikia pagal Registre tvarkomus duomenis parengtą apibendrintą, susistemintą ar kitaip apdorotą informaciją;
66.2. perduoda Registro išrašus ir Registro duomenų bazės išrašus, tvarkomus duomenų bazėje saugomus Registro duomenis ir (arba) jų dalį, Registro duomenų pasikeitimus;
66.3. teikia pagal tvarkomus Registro duomenis parengtas pažymas, patvirtinančias juridinius faktus, pagal Registro duomenis parengtus išrašus, kitus dokumentus ir (arba) dokumentų kopijas.
67. Išrašai, pažymos, kiti dokumentai ir (arba) dokumentų kopijos, informacija:
67.1. pateikiami peržiūrai leidžiamosios kreipties būdu internetu arba kitais elektroninių ryšių tinklais;
67.2. perduodami automatiniu būdu elektroninių ryšių tinklais;
67.3. pateikiami raštu, žodžiu ir (arba) elektroninių ryšių priemonėmis.
68. Išrašus, pažymas, kitus dokumentus ir (arba) dokumentų kopijas turi teisę teikti tik Registro tvarkytojai. Savivaldybių administracijos teikia tik Registre savo tvarkomų objektų duomenis, Nacionalinė švietimo agentūra teikia ir (ar) perduoda Registre visų tvarkomų objektų duomenis.
69. Registro duomenys Gavėjams, Lietuvos Respublikos įstatymuose ir (arba) kituose teisės aktuose nustatyta tvarka turintiems teisę juos gauti, teikiami pagal sudarytas su Nacionaline švietimo agentūra sutartis (kai duomenys teikiami daug kartų) arba prašymus (kai duomenys teikiami vieną kartą). Sutartys nesudaromos, kai Registro duomenys teikiami registrams, valstybės informacinėms sistemoms, kurių valdytoja yra Ministerija.
70. Duomenų teikimo sutartyse turi būti nurodytas Registro duomenų naudojimo tikslas, teikimo ir gavimo teisinis pagrindas, sąlygos, tvarka ir teikiamų Registro duomenų apimtis, o prašyme – Registro duomenų naudojimo tikslas, teikimo bei gavimo teisinis pagrindas ir prašomų pateikti Registro duomenų apimtis. Ši nuostata netaikoma, kai fiziniai ir juridiniai asmenys naudoja iš Registro gautus duomenis apie save.
71. Gavėjas naudoja gautus Registro duomenis tik teisėtiems ir apibrėžtiems tikslams.
72. Gavėjų naudojami Registro duomenys turi atitikti Registre kaupiamus duomenis.
73. Registro tvarkytojos Nacionalinės švietimo agentūros interneto svetainėje teikiama informacija apie Registro objektą, tvarkymo tikslus, Registro tvarkytojus, Registro tvarkymą, asmenų teises susipažinti su Registre tvarkomais jų duomenimis, netikslių ir neišsamių duomenų ištaisymo tvarką, Gavėjus, susijusius registrus ir valstybės informacines sistemas, kuriems perduodami Registro duomenys, kokie duomenys teikiami Registrui, kokiu būdu duomenys pateikiami Registro tvarkytojui ir kokius reikalavimus turi atitikti.
74. Registro duomenys Europos Sąjungos valstybių narių ir (ar) Europos ekonominės erdvės valstybių, trečiųjų šalių fiziniams ir juridiniams asmenims, juridinio asmens statuso neturintiems subjektams, jų filialams ir atstovybėms teikiami Valstybės informacinių išteklių valdymo įstatymo nustatyta tvarka, o asmens duomenys – ir vadovaujantis Reglamentu (ES) 2016/679.

VIII SKYRIUS
REGISTRO DUOMENŲ SAUGA

75. Už Registro elektroninės informacijos saugą pagal kompetenciją atsako Registro valdytojas ir Registro tvarkytojai.
76. Asmenys, tvarkantys asmens duomenis Registre, privalo laikytis Reglamento (ES) 2016/679 nuostatų ir saugoti asmens duomenų paslaptį, jeigu šie duomenys neskirti teikti ir skelbti viešai. Ši pareiga galioja ir pasitraukus iš valstybės tarnybos, perėjus dirbti į kitas pareigas arba pasibaigus darbo ar sutartiniams arba kitiems santykiams. Už neteisėtą asmens duomenų tvarkymą šiame punkte nurodyti asmenys atsako Lietuvos Respublikos įstatymų nustatyta tvarka.
77. Registro duomenų tikslumui ir saugai nuo atsitiktinio ar neteisėto sunaikinimo, pakeitimo, atskleidimo, taip pat bet kokio kito neteisėto tvarkymo užtikrinti nustatomos priemonės, išdėstytos Registro duomenų saugos nuostatuose, tvirtinamuose Registro valdytojo.
78. Registro duomenys saugomi, vadovaujantis Reglamentu (ES) 2016/679, Asmens duomenų teisinės apsaugos įstatymu, Lietuvos Respublikos dokumentų ir archyvų įstatymu ir kitais teisės aktais, reglamentuojančiais registrų ir asmens duomenų tvarkymą ir saugojimą.
79. Registro duomenų sauga užtikrinama administracinėmis, techninėmis, technologinėmis, metodinėmis ir kitomis priemonėmis, atitinkančiomis Reglamento (ES) 2016/679, Teisės gauti informaciją ir duomenų pakartotinio naudojimo įstatymo, Kibernetinio saugumo įstatymo, Bendrųjų elektroninės informacijos saugos reikalavimų aprašo, Organizacinių ir techninių kibernetinio saugumo reikalavimų aprašo ir kitų teisės aktų, reglamentuojančių saugų Registro duomenų tvarkymą, nuostatas. Registro sauga reglamentuojama Registro duomenų saugos nuostatuose, Registro saugaus elektroninės informacijos tvarkymo taisyklėse, Registro naudotojų administravimo taisyklėse, Registro veiklos tęstinumo valdymo plane.
80. Registro valdytojas ir Registro tvarkytojai įgyvendina Registro duomenų saugos nuostatuose ir saugos politiką įgyvendinančiuose dokumentuose nustatytas administracines, technines ir organizacines priemones, skirtas informacijos, skaitmeninių kopijų patikimumui ir saugai užtikrinti nuo jų atsitiktinio ar neteisėto naudojimo, sunaikinimo, pakeitimo, sugadinimo, atskleidimo, neteisėto pasisavinimo, paskelbimo, pateikimo ar kito neteisėto tvarkymo.
81. Tvarkant Registrą, teisinėmis, organizacinėmis ir techninėmis priemonėmis užtikrinama, kad į Registrą nebūtų įrašomi neteisingi, netikslūs, neišsamūs duomenys, kad Registro duomenys atitiktų Registro tvarkytojui pateiktus duomenis.

IX SKYRIUS
REGISTRO FINANSAVIMAS

82. Registras finansuojamas Lietuvos Respublikos valstybės biudžeto lėšomis, įskaitant Europos Sąjungos struktūrinės paramos lėšas.


X SKYRIUS
REGISTRO REORGANIZAVIMAS IR LIKVIDAVIMAS

83. Registras reorganizuojamas ir likviduojamas Valstybės informacinių išteklių valdymo įstatymo nustatyta tvarka.
84. Likviduojamo Registro duomenys perduodami kitam registrui, sunaikinami arba perduodami valstybės archyvams Dokumentų ir archyvų įstatymo nustatyta tvarka.
––––––––––––


Pakeitimai:

1.

                    Lietuvos Respublikos švietimo ir mokslo ministerija, Įsakymas
                
Nr. ISAK-982,
2007-05-23,
Žin., 2007, Nr.
60-2333 (2007-05-31), i. k. 1072070ISAKISAK-982                
Dėl švietimo ir mokslo ministro 2004 m. lapkričio 29 d. įsakymo Nr. ISAK-1871 "Dėl Švietimo ir mokslo institucijų registro" pakeitimo

2.

                    Lietuvos Respublikos švietimo ir mokslo ministerija, Įsakymas
                
Nr. ISAK-2123,
2008-07-17,
Žin., 2008, Nr.
87-3492 (2008-07-31), i. k. 1082070ISAKSAK-2123                
Dėl švietimo ir mokslo ministro 2004 m. lapkričio 29 d. įsakymo Nr. ISAK-1871 "Dėl Švietimo ir mokslo institucijų registro" pakeitimo

3.

                    Lietuvos Respublikos švietimo ir mokslo ministerija, Įsakymas
                
Nr. V-1591,
2010-09-23,
Žin., 2010, Nr.
114-5862 (2010-09-27), i. k. 1102070ISAK00V-1591                
Dėl Švietimo ir mokslo institucijų registro reorganizavimo ir švietimo ir mokslo ministro 2004 m. lapkričio 29 d. įsakymo Nr. ISAK-1871 "Dėl Švietimo ir mokslo institucijų registro nuostatų patvirtinimo" pakeitimo

4.

                    Lietuvos Respublikos švietimo ir mokslo ministerija, Įsakymas
                
Nr. V-834,
2013-09-04,
Žin., 2013, Nr.
96-4794 (2013-09-12), i. k. 1132070ISAK000V-834                
Dėl švietimo ir mokslo ministro 2004 m. lapkričio 29 d. įsakymo Nr. ISAK-1871 "Dėl Švietimo ir mokslo institucijų registro nuostatų patvirtinimo" pakeitimo

5.

                    Lietuvos Respublikos švietimo ir mokslo ministerija, Įsakymas
                
Nr. V-372,
2016-04-25,
paskelbta TAR 2016-04-25, i. k. 2016-10339                
Dėl švietimo ir mokslo ministro 2004 m. lapkričio 29 d. įsakymo Nr. ISAK-1871 „Dėl Švietimo ir mokslo institucijų registro nuostatų patvirtinimo“ pakeitimo

6.

                    Lietuvos Respublikos švietimo, mokslo ir sporto ministerija, Įsakymas
                
Nr. V-587,
2023-04-25,
paskelbta TAR 2023-04-25, i. k. 2023-07903                
Dėl švietimo ir mokslo ministro 2004 m. lapkričio 29 d. įsakymo Nr. ISAK-1871 „Dėl Švietimo ir mokslo institucijų registro“ pakeitimo


